07/12/2020 | Administración LocalMunicipal
Noia
Secretaría
Acordo do Pleno do Concello de Noia de data 26 de novembro de 2020 polo que se aproba definitivamente expediente de estudo de detalle para o reaxuste de aliñacións e rasantes na rúa Outonil. Noia

Visto o acordo do Pleno do Concello de Noia de data 26 de novembro de 2020 polo que se aproba definitivamente expediente de Estudo de Detalle para o reaxuste de aliñacións e rasantes na rúa Outonil. Noia, que de xeito literal dí: “PRIMEIRO.–Estimar parcialmente as alegacións presentadas por D. Guillermo Vicente Bakkali Tahiri Marias polos motivos expresados nos informes dos Servizos Técnicos de data 11 de febreiro, 20 de febreiro e de 2020, e os in dos que se remitirá copia aos interesados xunto coa notificación do presente Acordo. Como consecuencia da aceptación das mesmas, introducironse no proxecto as modificacións indicadas en devandito informe. SEGUNDO.–Aprobar definitivamente o Estudo de Detalle descrito nos antecedentes. TERCEIRO.–Publicar o Acordo de aprobación definitiva no Diario Oficial de Galicia, e o texto dos documentos que o integran así como o índice de planos do estudo de detalle no Boletín Oficial da Provincia. CUARTO.–Notificar o presente Acordo aos propietarios e demais interesados directamente afectados polo estudo de detalle. QUINTO.–Comunicar á Consellería competente en materia de urbanismo da aprobación do estudo de detalle, á vez que se lle dá traslado dun exemplar en soporte dixital, debidamente diligenciado, co fin de ser inscrito no Rexistro de Plan Urbanístico de Galicia. SEXTO.–Facultar ao Sr. alcalde-presidente para subscribir e asinar toda clase de documentos e en xeral para todo o relacionado con este asunto”. Logo de aprobar definitivamente o “Estudo de Detalle para o reaxuste de aliñacións e rasantes na rúa Outonil. Noia”, publícase íntegramente o texto do mesmo, así como o índice de planos do Estudo de Detalle para o seu xeral coñecemento e en cumprimento dos artigos 82 da Lei 2/2016, do 10 de febreiro, do Solo de Galicia, e 199 do seu regulamento. Contra o presente Acordo, en aplicación do artigo 112.3 da Lei 39/2015, do 1 de outubro, do Procedemento administrativo Común das Administracións Públicas, e dado que aproba una disposición de carácter xeral, poderá interporse recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en A Coruña, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Noia, a 30 de novembro de 2020. O alcalde Asdo.: José Santiago Freire Abeijón ESTUDO DE DETALLE PARA O REAXUSTE DE ALIÑACIÓNS E RASANTES NA RÚA OUTONIL. NOIA PROMOTOR: CONCELLO DE NOIA ARQUITECTO: D. ÁNGEL LUIS MONTEOLIVA DÍAZ DATA: FEBREIRO 2020 DOCUMENTO DE APROBACIÓN DEFINITIVA ÍNDICE MEMORIA: 1.–Promotor do Estudo de Detalle.2.–Obxecto do Estudo de Detalle.3.–Antecedentes Urbanísticos.4.–Problemática urbana e solución adoptada.5.–Xustificación do cumprimento da lexislación de accesibilidade e supresión de barreiras arquitectónicas na comunidade autónoma de Galicia.4.–Contestación ás alegacións. Anexo I: Reportaxe fotográfica. Anexo II: Alegacións presentadas ÍNDICE DE PLANOS: INFORMACIÓN I-01.–Situación I-02.–Fotografía aérea I-03.–Planeamento vixente: Plano de Ordenación do solo urbano. Zonificación e aliñacións I-04.–PXOM en trámite: Plano de Ordenación detallada I-05.–Topográfico e seccións viarias lonxitudinais ORDENACIÓN O-01.–Proposta de aliñacións, cotas e rasantes 1.–PROMOTOR DO ESTUDO DE DETALLE. O promotor do ESTUDO DE DETALLE é o Concello de Noia, con C. I. F. n.º P-1505800-A e con enderezo na Rúa Rosalía de Castro, n.º 2. Noia (A Coruña). 2.–OBXECTO DO ESTUDO DE DETALLE. O presente Estudo de Detalle pretende reaxustar as aliñacións e as rasantes dun tramo da Rúa Outonil, na vila de Noia, en especial na zona de encontro coa Rúa da Coruña, onde existen actualmente problemas de diferenza de cota nas rasantes entre ambas rúas e mesmo a indefinición do remate do cuarteirón en chafrán, na esquina que resolve o encontro de ditas rúas. Resulta por tanto necesaria a formulación deste Estudo de Detalle para ordenar con precisión as determinacións establecidas no planeamento municipal. O presente Documento formúlase ao abeiro do artigo 79 da Lei 2/2016 do solo de Galicia e en desenvolvemento das NN. SS. de Planeamento do Concello de Noia, actualmente en vigor. Artigo 79.–Estudos de detalle.1. En desenvolvemento dos plans xerais, plans parciais e plans especiais, poderán redactarse estudos de detalle cos seguintes obxectivos: a) Completar ou reaxustar as aliñacións e as rasantes. b) Ordenar os volumes edificables. c) Concretar as condicións estéticas e de composición das edificacións complementarias do planeamento.2. Os estudos de detalle en ningún caso poderán: a) Alterar o destino urbanístico do solo. b) Incrementar o aproveitamento urbanístico. c) Reducir as superficies destinadas a viais, espazos libres ou dotacións públicas. d) Prever a apertura de vías de uso público que non estean previamente recollidas no plan que desenvolvan ou completen. e) Aumentar a ocupación do solo, as alturas máximas edificables ou a intensidade de uso. f) Parcelar o solo. g) Non ter en conta ou infrinxir as demais limitacións que lles impoña o correspondente plan. h) Establecer novos usos e ordenanzas. O presente Estudo de Detalle formúlase consonte ao obxectivo exposto na letra a) do punto primeiro do citado artigo.3.–ANTECEDENTES URBANÍSTICOS. O planeamento municipal vixente no Concello de Noia son unhas Normas Subsidiarias de Planeamento aprobadas definitivamente pola Comisión Provincial de Urbanismo o 6 de novembro de 1990. Porén, ha de terse en conta o avanzado estado do Plan Xeral de Ordenación Municipal, o cal foi aprobado provisionalmente polo Pleno o dia 18 de marzo de 2016.4.–PROBLEMÁTICA URBANA E SOLUCIÓN ADOPTADA. As NN. SS. de Noia expresan a ordenación pormenorizada do solo urbano mediante planos de ordenación a escala 1/2.000. Os planos que conteñen aliñacións son os da colección “SOLO URBANO DE NÚCLEO URBANO. ZONIFICACIÓN E ALINEACIÓNS” PLANO N.º 3.1. Os devanditos planos conteñen aliñacións acoutadas e algunhas rasantes, mais estas últimas son moi escasas na meirande parte do rueiro do núcleo urbano de Noia. A Rúa Outonil, no tramo comprendido entre a Rúa da Coruña e Rúa Pontevedra, ten asignado un largo de 12 metros entre aliñacións. No encontro dos eixos da Rúa Outonil con Rúa Pontevedra parece recoñecerse nos devanditos planos unha rasante que marca 24,1, mais no lado da Rúa Coruña non se observa cota da rasante na planimetría. O caso é que a indefinición na traza destas rúas agrávase coa deficiente cartografía das NN. SS. e a súa obsolescencia, xa que se elaborou co apoio dun voo do ano 1980. Durante os anos de vixencia das NN. SS. a cidade foi medrando e as edificacións en Rúa Outonil foronse erguendo deixando desaxustes en rasantes e aliñacións que cómpre resolver. Actualmente existe un problema no encontro entre Rúa Outonil e Rúa Coruña. A Rúa Outonil recolle a antiga traza do camiño vello entre A Ponte de Traba e o igrexario de Barro. Dita traza parte da ponte vella que cruza o Río Traba e continúa por un curto tramo do camiño a Compostela para logo desviarse cara ao norte polas actuais rúas Outonil e Calzada ata chegar a Barro. Todo isto no contexto dunha ruta histórica que chegaría ata Pontenafonso, na desembocadura do Río Tambre. O camiño de Outonil foi cortado na década dos 70 pola rasante da Rúa Coruña, a cal se desenvolve en cota mais elevada respecto ao citado camiño vello, deixando un desnivel respecto ao tramo sur do camiño que hoxe se resolve cun esqueiro. No tramo da Rúa Outonil situado ao norte da Rúa Coruña, obxecto deste Estudo de Detalle, o desnivel non é tan acusado, mais existe un desaxuste nas rasantes relacionado coa intersección entre ambas rúas. Por outra banda, a Rúa Outonil presenta, na zona próxima ao seu encontro coa Avda. da Coruña, un desnivel significativo en sentido transversal que invita ao proxectista a propoñer a elevación das rasantes da marxe dereita da rúa na fronte das parcelas vacantes, e unha solución transitoria mantendo as rasantes orixinais do camiño vello a cota máis baixa, na fronte das casas antigas (agás unha, atópanse en estado de abandono). Por outra banda, o encontro entre Rúa Outonil e Rúa Coruña atópase hoxe entorpecido por unha edificación fora de aliñación que impide completar a Rúa Outonil e a conformación da esquina consonte ás aliñacións do planeamento. O novo Plan Xeral de Ordenación Municipal que se está a tramitar establece aliñacións e rasantes con mais precisión que as NN. SS. Así, observase no plano de “Ordenación Detallada. Cotas e rasantes.”, folla OD-CR-11 que a aliñación proposta polo Plan neste tramo da Rúa Outonil é a existente, tomada entre o edificio “Fin de Siglo” e o rueiro de vivendas tradicionais. O Plan establece rasantes nos puntos de encontro entre Rúa Coruña e Rúa Pontevedra, mais son insuficientes para resolver adecuadamente o problema existente. Por todo isto o presente Estudo de Detalle establece as seguintes propostas de actuación: Proposta de aliñacións As NN. SS. de Noia marcan aliñacións neste tramo da Rúa Outonil cun largo de 12,00 metros. O Estudo de Detalle mantén as aliñacións, mais, cos axustes necesarios que se derivan da adecuación á realidade manifesta e expresada na cartografía do levantamento taquimétrico. Por outra banda, o encontro coa Rúa Coruña precisa da conformación das esquinas en chafrán consonte á definición normativa expresada no punto 2.2. apdo.32.º da Normativa Urbanística. Os chafráns débense construir mediante a seguinte regra: “32.º) CHAFLÁNS Nos solares ou parcelas en esquina a liña de edificación exterior deixará libre o espacio suplementario definido en cada esquina polas alineacións do viario e a corda que as une nos puntos de tanxencia dunha circunferencia de 3 metros de radio. Todo elo conforme ao expresado no seguinte gráfico:” Proposta de rasantes O Estudo de Detalle propón que o tramo da Rúa Outonil en proxecto se resolva recollendo a traza máis recente na marxe esquerda da rúa, froito do seu recuamento por mor da aliñación establecida polo planeamento nas construcións máis recentes. O establecemento deste nivel obriga a elevar a cota das rasantes na marxe dereita da rúa, co conseguinte recheo do espazo público. A rúa configúrase por medio de calzada para tráfico rodado de dous sentidos e beirarrúas nambas as marxes. Para resolver a problemática que xurde na fronte das vivendas existentes na marxe dereita da rúa ao elevar a rasante, proponse como medida transitoria mentras se manteñan as construcións, conservar o nivel de acceso orixinal do camiño vello como acceso a elas, resolvendo o desnivel das plataformas mediante un muro de contención. Co derrubo das vivendas, poderase levar a cabo o recheo do espazo público e a elevación das rasantes definitivamente. Pola súa banda a bocarrúa que acomete pola dereita á Rúa Outonil, acadará a cota da mesma salvando o desnivel mediante rampla e escaleira.5.–XUSTIFICACIÓN DO CUMPRIMENTO DA LEXISLACIÓN DE ACCESIBILIDADE E SUPRESIÓN DE BARREIRAS ARQUITECTÓNICAS NA COMUNIDADE AUTÓNOMA DE GALICIA. Segundo se desprende da lexislación sectorial en materia de accesibilidade e supresión de barreiras, os Estudos de Detalle, como documentos de planeamento de desenvolvemento, deben recoller os criterios básicos que permitan o cumprimento da Lei naqueles espazos de uso público de nova creación. Co presente Estudo de Detalle mellóranse as condiciones de accesibilidade ao ampliar o espazo público da rúa. Resérvanse espazos peonís cun largo mínimo de 1,80 metros. Porén, no caso dos parámetros que non podan cumprirse por se tratar dunha zona urbanizada preexistente, será de aplicación o art.2 da Orde VIV/561/2010 que establece: “2. En las zonas urbanas consolidadas, cuando no sea posible el cumplimiento de alguna de dichas condiciones, se plantearán las soluciones alternativas que garanticen la máxima accesibilidad”. O correspondente Proxecto de urbanización que desenvolva o presente Estudo de Detalle deberá contemplar a seguinte normativa: 6.–CONTESTACIÓN ÁS ALEGACIÓNS. ALEGACIÓN N.º 1, do 19 de xuño de 2019, reiterada na ALEGACIÓN N.º 2, do 22 de xullo de 2019. ALEGANTE: D. Guillermo Vicente Bakkali Tahiri Marias Faise constar que se da resposta simultáneamente ás dúas alegacións presentadas por D. Guillermo Vicente Bakkali Tahiri Marias, dada a similitude entre elas. CONTESTACIÓN:  Respecto do obxecto e finalidade do Estudo de Detalle: Segundo o art.79 da Lei do solo de Galicia, entre os obxectivos dos Estudos de Detalle está o de completar ou reaxustar as aliñacións e as rasantes (art.79b), en desenvolvemento do planeamento xeral. O presente Estudo de Detalle ten precisamente como finalidade reaxustar as aliñacións e as rasantes da Rúa Outonil, en desenvolvemento das determinacións das NN SS, tras constatar unha problemática existente no acordo entre a Rúa Outonil e a Avda. da Coruña, que se fai preciso resolver.  Respecto da solución adoptada: Unha vez establecidas en planta as aliñacións determinadas polo planeamento municipal, pódese observar que resulta unha diferencia de cota de 1,49 m entre os puntos exteriores do chaflán, no encontro coa Avda. da Coruña, unha diferencia de cota que é existente, e se deriva do perfil natural de dita avenida. Esta diferencia de cota trasládase ao perfil transversal da Rúa Outonil, que debe resolver a súa sección no tramo de estudo, baixo este condicionante imposto polo acordo coa Avenida da Coruña. A solución pasa en todo caso por dar continuidade á calzada da Rúa Outonil ata o acordo coa Avenida da Coruña. No documento exposto quixéronse manter as rasantes orixinais no lado dereito da Rúa Outonil, o que levou inevitablemente a establecer un desnivel salvado por un muro de contención en toda a lonxitude do tramo de intervención. A raíz da alegación que agora se contesta, estudiouse mellorar a solución, a fin de minimizar a afección do desnivel sobre as parcelas na marxe dereita da rúa Outonil. A solución que agora se propón consiste en subir a rasante na antedita marxe dereita, de tal xeito que ambas as beirarrúas acompañen á calzada ao mesmo nivel. Con todo, resulta inevitable establecer un salto de nivel para manter as rasantes e accesos orixinais das vivendas antigas n.º 33, 31, 29, 27 e 25, que quedarían a cota inferior con respecto á calzada na súa fronte. Mais é preciso ter en conta que todas estas vivendas contan con acceso ao espazo público pola praza traseira, sendo o da Rúa Outonil, un acceso secundario. Por outra banda, é importante salientar que se trata dunha solución transitoria mentras se manteñan as nomeadas vivendas, hoxe en estado de abandono (agás unha delas). A situación resolverase definitivamente coa súa demolición e o recheo do espazo público. Outras cuestións expostas polo alegante tivéronse en conta na solución definitiva. Por unha banda, establécese a continuidade da beirarrúa da marxe dereita, sen afectar máis aló ao espazo frontal das nomeadas vivendas, para o cal se reduce o ancho da calzada e se establecen anchos mínimos accesibles nas beirarrúas. No que respecta á bocarrúa que linda coa casa n.º 33, garántese a súa continuidade coa beirarrúa da marxe dereita e calzada da rúa Outonil, a través dunha rampla que salve o desnivel. Respecto das pendentes do viario que se citan na alegación, quérese aclarar que o 6% grafiado no documento exposto correpóndese coa pendente da beirarrúa (pendente accesible), mentras que a calzada posúe unha pendente maior, admisible para os vehículos.